CELEX: 42010X0513(02)
Language: hr
Date: 2010-05-13 00:00:00
Title: Pravilnik br. 18 Gospodarske komisije Ujedinjenih naroda za Europu (UNECE) – Jedinstvene odredbe o homologaciji motornih vozila s obzirom na njihovu zaštitu od neovlaštene uporabe

11/Sv. 83
            
            
               HR
            
            
               Službeni list Europske unije
            
            
               154
            
         42010X0513(02)
   
               L 120/29
            
            
               SLUŽBENI LIST EUROPSKE UNIJE
            
         Samo izvorni tekstovi UNECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u posljednjem izdanju UN-ECE dokumenta TRANS/WP.29/343, koji je dostupan na internetskoj stranici:
   http://www.unece.org/trans/main/wp29/wp29wgs/wp29gen/wp29fdocstts.html
   Pravilnik br. 18 Gospodarske komisije Ujedinjenih naroda za Europu (UNECE) – Jedinstvene odredbe o homologaciji motornih vozila s obzirom na njihovu zaštitu od neovlaštene uporabe
   Obuhvaća sav važeći tekst do:
   dopune 2. niza izmjena 03 – dan stupanja na snagu: 15. listopada 2008.
   SADRŽAJ
   PRAVILNIK
   
               1.
            
            Područje primjene
         
               2.
            
            Definicije
         
               3.
            
            Zahtjev za homologaciju
         
               4.
            
            Homologacija
         
               5.
            
            Opći zahtjevi
         
               6.
            
            Posebni zahtjevi
         
               7.
            
            Preinaka tipa vozila i proširenje homologacije
         
               8.
            
            Sukladnost proizvodnje
         
               9.
            
            Kazne za nesukladnost proizvodnje
         
               10.
            
            Potpuni prestanak proizvodnje
         
               11.
            
            Dodatno predviđeni uređaji
         
               12.
            
            Prijelazne odredbe
         
               13.
            
            Imena i adrese tehničkih služba odgovornih za provedbu homologacijskih ispitivanja, kao i nadležnih administrativnih tijela
         PRILOZI
   
               Prilog 1. —
            
            Izjava koja se odnosi na dodjelu ili proširenje ili odbijanje ili povlačenje homologacije ili na potpuni prestanak proizvodnje tipa vozila s obzirom na zaštitu od neovlaštene uporabe u skladu s Pravilnikom br. 18
         
               Prilog 2. —
            
            Primjeri postavljanja homologacijskih oznaka
         
               Prilog 3. —
            
            Postupak ispitivanja otpornosti na trošenje zaštitnih uređaja koji djeluju na upravljačku napravu
         1.   PODRUČJE PRIMJENE
   
               1.1.
            
            
               Ovaj se Pravilnik primjenjuje na motorna vozila s najmanje tri kotača osim vozila kategorije M1 i N1
                   (1) u odnosu na njihovu zaštitu od neovlaštene uporabe.
            
         
               1.2.
            
            
               Za vozila homologirana u skladu s odredbama dijela 1. Pravilnika br. 116 smatra se da ispunjavaju zahtjeve ovog Pravilnika.
            
         2.   DEFINICIJE
   Za potrebe ovog Pravilnika:
   
               2.1.
            
            
               „homologacija vozila” znači homologacija tipa vozila s obzirom na njegovu zaštitu od neovlaštene uporabe;
            
         
               2.2.
            
            
               „tip vozila” znači kategorija motornih vozila kategorija M2, M3, N2 i N3 koje se bitno ne razlikuju s obzirom na sljedeće:
               
                           2.2.1.
                        
                        
                           podatke o tipu vozila koje je naveo proizvođač;
                        
                     
                           2.2.2.
                        
                        
                           položaj i konstrukciju sastavnoga dijela vozila ili dijelova na koje uređaj za sprečavanje neovlaštene uporabe djeluje;
                        
                     
                           2.2.3.
                        
                        
                           tip uređaja za sprečavanje neovlaštene uporabe;
                        
                     
         
               2.3.
            
            
               „uređaj za sprečavanje neovlaštene uporabe” znači sustav konstruiran za sprečavanje nedopuštenog pokretanja motora ili drugih izvora glavnoga pogona vozila u kombinaciji s najmanje jednim sustavom koji:
               
                           (a)
                        
                        
                           blokira sustav za upravljanje; ili,
                        
                     
                           (b)
                        
                        
                           blokira prijenos snage; ili
                        
                     
                           (c)
                        
                        
                           blokira ručicu mjenjača; ili
                        
                     
                           (d)
                        
                        
                           blokira kočnice.
                        
                     Kod sustava koji blokira kočnice deaktivacija naprave ne smije automatski otpustiti kočnice suprotno namjeri vozača.
            
         
               2.4.
            
            
               „sustav za upravljanje” znači upravljanje, upravljački stup s pomoćnim dijelovima, upravljačku osovinu, kutiju upravljačkog mehanizma i sve druge sastavne dijelove koji neposredno utječu na djelotvornost naprave za sprečavanje neovlaštene uporabe;
            
         
               2.5.
            
            
               „kombinacija” znači jedna posebno razvijena i konstruirana izvedba sustava za zaključavanje koja, kad je pravilno aktivirana omogućuje zaključavanje;
            
         
               2.6.
            
            
               „ključ” znači svaka konstruirana i izvedena naprava kojom se omogućuje aktiviranje sustava za zaključavanje koji je konstruiran i izveden da ga može aktivirati samo ta naprava.
            
         3.   ZAHTJEV ZA HOMOLOGACIJU
   
               3.1.
            
            
               Zahtjev za homologaciju tipa vozila s obzirom na zaštitni uređaj za sprečavanje neovlaštene uporabe vozila podnosi proizvođač vozila ili njegov propisno ovlašteni zastupnik.
            
         
               3.2.
            
            
               Zahtjevu se prilažu niže navedeni dokumenti u tri primjerka uz navođenje sljedećih pojedinosti:
               
                           3.2.1.
                        
                        
                           detaljni opis tipa vozila s obzirom na raspored i konstrukciju sastavnog dijela ili sastavnih dijelova vozila na koje zaštitni uređaj djeluje;
                        
                     
                           3.2.2.
                        
                        
                           crteži, u prikladnom mjerilu i s dovoljno pojedinosti o zaštitnom uređaju i njegovoj ugradbi u vozilo;
                        
                     
                           3.2.3.
                        
                        
                           tehnički opis uređaja.
                        
                     
         
               3.3.
            
            
               Tehničkoj službi odgovornoj za provedbu homologacijskih ispitivanja dostavlja se sljedeće:
               
                           3.3.1.
                        
                        
                           vozilo, predstavnik tipa vozila koji će se homologirati, ako to zatraži tehnička služba; i također
                        
                     
                           3.3.2.
                        
                        
                           na zahtjev tehničke službe, oni sastavni dijelovi vozila koje služba smatra bitnima za provjere propisane u stavcima 5. i 6. ovog Pravilnika.
                        
                     
         4.   HOMOLOGACIJA
   
               4.1.
            
            
               Ako vozilo za koje se traži homologacija sukladno ovom Pravilniku ispunjava zahtjeve iz niže navedenih stavaka 5. i 6. dodjeljuje se homologacija tog tipa vozila.
            
         
               4.2.
            
            
               Homologacijski se broj dodjeljuje za svaki homologirani tip. Njegove prve dvije znamenke (trenutačno 03, odgovarajuće za niz izmjena 03 koji je stupio na snagu 23. lipnja 2005.) označavaju niz izmjena koje uključuju najnovije značajne tehničke izmjene unesene u Pravilnik u trenutku izdavanja homologacije. Ista ugovorna stranka ne smije dodijeliti isti broj istom tipu vozila opremljenom drugim tipom zaštitne naprave ili čiji je zaštitni uređaj ugrađen drukčije niti drugom tipu vozila.
            
         
               4.3.
            
            
               Obavijest o dodjeljivanju ili o odbijanju homologacije tipa vozila sukladno ovom Pravilniku dostavlja se strankama Sporazuma na koje se ovaj Pravilnik odnosi putem obrasca koji odgovara primjeru iz Priloga 1. ovom Pravilniku i nacrta zaštitnog uređaja i njegove ugradbe koje dostavlja podnositelj zahtjeva za homologaciju, na formatu A4 (210 × 297 mm) ili presavijenih na format A4 i u prikladnom mjerilu.
            
         
               4.4.
            
            
               Na svako vozilo koje odgovara tipu homologiranom u skladu s ovim Pravilnikom postavlja se, na uočljivo i lako dostupno mjesto utvrđeno na homologacijskom obrascu, međunarodna homologacijska oznaka koja se sastoji od:
               
                           4.4.1.
                        
                        
                           kruga oko slova „E” iza kojeg slijedi razlikovni broj zemlje koja je dodijelila homologaciju (2);
                        
                     
                           4.4.2.
                        
                        
                           broja ovog Pravilnika, iza kojega slijedi slovo „R”, crtica i homologacijski broj desno od kruga opisanog u stavku 4.4.1.
                        
                     
         
               4.5.
            
            
               Ako vozilo odgovara tipu vozila homologiranom na temelju jednog ili više drugih pravilnika priloženih tom Sporazumu u zemlji koja je dodijelila homologaciju na temelju ovog Pravilnika, simbol opisan u stavku 4.4.1 nije potrebno ponavljati; u tom se slučaju broj pravilnika i homologacije te dodatni simboli svih pravilnika na temelju kojih je homologacija dodijeljena u zemlji koja je dodijelila homologaciju na temelju ovog Pravilnika navode u okomitim stupcima desno od simbola propisanog u stavku 4.4.1.
            
         
               4.6.
            
            
               Homologacijska oznaka je jasno čitljiva i neizbrisiva.
            
         
               4.7.
            
            
               Homologacijska se oznaka postavlja blizu ili na pločicu s podacima vozila koju je pričvrstio proizvođač.
            
         
               4.8.
            
            
               U Prilogu 2. ovom Pravilniku navode se primjeri postavljanja homologacijskih oznaka.
            
         5.   OPĆI ZAHTJEVI
   
               5.1.
            
            
               Zaštitni uređaj osmišljen je tako da ga je nužno isključiti kako bi se moglo:
               
                           5.1.1.
                        
                        
                           pokrenuti motor na uobičajeni način; i
                        
                     
                           5.1.2.
                        
                        
                           upravljati vozilom, voziti ili pokretati ga naprijed njegovom vlastitom snagom.
                        
                     
                           5.1.3.
                        
                        
                           zahtjev iz stavka 5.1. može se postići istodobno s postupcima ili prije postupaka opisanih u stavcima 5.1.1. i 5.1.2.
                        
                     
         
               5.2.
            
            
               Zahtjevi iz stavka 5.1. ispunjavaju se jednokratnom primjenom pojedinog ključa.
            
         
               5.3.
            
            
               Osim u slučaju navedenom u točki 6.1.5, sustav kojim upravljamo ključem uvučenim u bravu ne smije omogućiti izvlačenje ključa prije nego što uređaj naveden u stavku 5.1. počne djelovati ili bude spreman za djelovanje.
            
         
               5.4.
            
            
               Uređaj za sprečavanje neovlaštene uporabe naveden u stavku 5.1. i dijelovi vozila na koje djeluje moraju biti konstruirani tako da ih je nemoguće na brzinu i bez privlačenja pažnje otvoriti, učiniti neučinkovitim ili uništiti npr. pomoću jeftinog i lako dostupnog alata koji je jednostavno sakriti.
            
         
               5.5.
            
            
               Uređaj za sprečavanje neovlaštene uporabe mora biti ugrađen u vozilo kao izvorna oprema, tj. mora ga ugraditi proizvođač vozila prije prodaje krajnjem korisniku. Uređaj mora biti ugrađen tako da se kad je u blokiranom položaju ne može rastaviti bez posebnog alata čak i kad je uklonjeno njegovo kućište. Ako je uređaj moguće učiniti neučinkovitim odvijanjem vijaka, tada vijci moraju biti neuklonjivoga tipa ili moraju biti prekriveni dijelom naprave kad se ona nalazi u blokiranom položaju.
            
         
               5.6.
            
            
               Mehanički blokirni sustav mora omogućiti najmanje 1 000 različitih kombinacija ključa ili broj kombinacija koji je jednak broju proizvedenih vozila u jednoj godini ako je on manji od 1 000. Kod vozila istog tipa vjerojatnost ponavljanja neke kombinacije treba biti otprilike jednom u tisuću.
            
         
               5.7.
            
            
               Ključ i brava ne smiju biti vidljivo kodirani.
            
         
               5.8.
            
            
               Brava je konstruirana, izrađena i ugrađena tako da se cilindar brave, kada je u zaključanom položaju, ne može okrenuti zakretnim momentom manjim od 2,45 Nm, i to samo odgovarajućim ključem; i
               
                           5.8.1.
                        
                        
                           kod cilindra brave s klinovima više od dva jednaka klina koji djeluju u istom smjeru ne smiju biti postavljena jedan do drugoga, a brava ne smije imati više od 60 % jednakih klinova,
                        
                     
                           5.8.2.
                        
                        
                           kod cilindra brave s lamelama više od dvije jednake lamele koje djeluju u istom smjeru ne smiju biti postavljene jedna do druge, a brava ne smije imati više od 50 % jednakih lamela.
                        
                     
         
               5.9.
            
            
               Uređaji za sprečavanje neovlaštene uporabe moraju biti izvedeni tako da postoji mogućnost slučajne funkcionalne greške dok motor radi, posebno kad bi blokiranje ugrozilo sigurnost.
               
                           5.9.1.
                        
                        
                           Uključivanje uređaja za sprečavanje neovlaštene uporabe ne smije biti moguće dok se prethodno ne zaustavi motor i ne provede postupak koji nije neposredno povezan sa zaustavljanjem motora, ili bez predhodnog zaustavljanja motora, kad vozilo miruje i aktivirana je parkirna kočnica ili kad brzina vozila ne prelazi 4 km/h.
                        
                     
                           5.9.2.
                        
                        
                           Kod uređaja za sprečavanje neovlaštene uporabe koji se uključuju kad se izvrši pokret izvlačenja ključa iz brave potrebno je izvesti pomak u dužini od 2 mm prije nego što se uređaj uključi ili uređaj mora biti opremljen sigurnosnim sklopom koji sprečava slučajno ili djelomično izvlačenje ključa.
                        
                     
                           5.9.3.
                        
                        
                           Stavci 5.8., 5.8.1. ili 5.8.2. i 5.9.2. primjenjivi su samo na uređaje koji imaju mehanički ključ.
                        
                     
         
               5.10.
            
            
               Servopomoć može se uporabiti samo za uključivanje odnosno isključivanje uređaja za sprečavanje neovlaštene uporabe. Sam uređaj mora ostati u svom radnom položaju bez potrebe dodatnog izvora napajanja.
            
         
               5.11.
            
            
               Ne smije biti moguće uključiti motor vozila na uobičajen način dok uređaj za sprečavanje neovlaštene uporabe ne bude isključen.
            
         
               5.12.
            
            
               Uređaji za sprečavanje neovlaštene uporabe koji onemogućuju otpuštanje kočnice vozila mogu se dopustiti jedino kada su radni dijelovi kočnica u zaključanom položaju zaključani isključivo mehaničkom napravom. U tom se slučaju ne primjenjuju propisi stavka 5.11.
            
         
               5.13.
            
            
               Ako je uređaj za sprečavanje neovlaštene uporabe opremljen napravom za upozorenje vozača, ona se mora uključiti kad se otvore vozačka vrata, osim ako je uređaj već uključen i ključ izvučen iz brave
            
         6.   POSEBNI ZAHTJEVI
   Osim općih zahtjeva propisanih u stavku 5., uređaj za sprečavanje neovlaštene uporabe mora zadovoljavati niže propisane posebne uvjete:
   6.1.   Uređaji za sprečavanje neovlaštene uporabe koji djeluju na upravljanje
   
               6.1.1.
            
            
               Uređaji za sprečavanje neovlaštene uporabe koji djeluju na upravljanje moraju učiniti upravljački sustav neučinkovitim.
            
         
               6.1.2.
            
            
               Kada je uređaj za sprečavanje neovlaštene uporabe uključen, ne smije biti moguće spriječiti njegovo djelovanje.
            
         
               6.1.3.
            
            
               Uređaj za sprečavanje neovlaštene uporabe mora zadovoljavati zahtjeve iz stavaka 5.9, 6.1.1., 6.1.2. i 6.1.4. te nakon što prođe 2 500 blokiranja u oba smjera u postupku ispitivanja otpornosti na trošenje navedeno u Dodatku 3.
            
         
               6.1.4.
            
            
               Kada se nalazi u uključenome položaju, uređaj za sprečavanje neovlaštene uporabe mora biti dovoljno čvrst da izdrži, bez oštećenja upravljačkog mehanizma koje bi moglo ugroziti sigurnost, moment od 200 Nm na upravljačkoj osovini u oba smjera u statičkim uvjetima.
            
         
               6.1.5.
            
            
               Ako je uređaj za sprečavanje neovlaštene uporabe takve izvedbe da se ključ može izvući iz brave i kad se nalazi u položaju kad upravljanje nije blokirano, uređaj mora biti konstruiran tako da se pokret kojim se dolazi u taj položaj za izvlačenje ključa ne može izvesti nehotice.
            
         6.2.   Uređaji za sprečavanje neovlaštene uporabe koji djeluju na prijenos snage ili na kočnice
   
               6.2.1.
            
            
               Uređaji za sprečavanje neovlaštene uporabe koji djeluju na prijenos snage moraju spriječiti okretanje pogonskih kotača.
            
         
               6.2.2.
            
            
               Uređaj za sprečavanje neovlaštene uporabe koji djeluje na kočnice treba zakočiti barem jedan upravljač sa svake strane barem jedne osovine.
            
         
               6.2.3.
            
            
               Kada je uređaj za sprečavanje neovlaštene uporabe uključen, ne smije biti moguće spriječiti njegovo djelovanje.
            
         
               6.2.4.
            
            
               Ako se ključ nalazi u bravi uređaja za sprečavanje neovlaštene uporabe, ne smije biti moguće nehotice blokirati prijenos snage pa ni onda kad je uređaj koji sprječava pokretanje motora uključen. To se ne primjenjuje ako uređaji koji se još koriste u drugu svrhu a blokiranje u gore navedenim uvjetima je potrebno za tu dodatnu funkciju (npr. električna parkirna kočnica), ispunjavaju zahtjeve stavka 6.2. ovog Pravilnika.
            
         
               6.2.5.
            
            
               Uređaj za sprečavanje neovlaštene uporabe mora biti konstruiran i proizveden tako da ostane potpuno učinkovit i nakon određena trošenja koje će nastati poslije 2 500 blokiranja u oba smjera.
            
         
               6.2.6.
            
            
               Ako je uređaj za sprečavanje neovlaštene uporabe takve izvedbe da se ključ može izvući iz brave kad je prijenos snage blokiran, uređaj mora biti konstruiran tako da se pokret kojim se dolazi u taj položaj za izvlačenje ključa ne može izvesti nehotice.
            
         
               6.2.7.
            
            
               U slučaju kad se koristi uređaj za sprečavanje neovlaštene uporabe koji djeluju na prijenos snage, on mora biti dovoljno čvrst da, bez štete koja bi dovela u pitanje sigurnost, podnese primjenu u oba smjera i u statičkim uvjetima zakretnog momenta 50 % veći od najvećeg zakretnog momenta kojim se uobičajeno može djelovati pri prijenosu snage. Pri određivanju razine tog ispitnog zakretnog momenta potrebno je uzeti u obzir ne najveći zakretni moment motora već najveći zakretni moment koji može prenijeti sklopka ili automatski prijenos.
            
         
               6.2.8.
            
            
               U slučaju vozila opremljenog uređajem za sprečavanje neovlaštene uporabe koji djeluje na kočnice, uređaj mora moći zadržati opterećeno vozilo u mirovanju pri nagibu/uzbrdici od 18 %.
            
         
               6.2.9.
            
            
               U slučaju vozila opremljenog uređajem za sprečavanje neovlaštene uporabe koji djeluje na kočnice, zahtjevi ovog Pravilnika i u slučaju kvara, ne znače odstupanje od zahtjeva Pravilnika 13 ili 13-H.
            
         6.3.   Uređaj za sprečavanje neovlaštene uporabe koji djeluje na ručicu mjenjača.
   
               6.3.1.
            
            
               Uređaj za sprečavanje neovlaštene uporabe koji djeluje na ručicu mjenjača mora spriječiti mijenjanje stupnjeva prijenosa.
            
         
               6.3.2.
            
            
               Kod ručnih mjenjača mora postojati mogućnost blokiranja ručice mjenjača samo u položaju za hod unatrag, i dodatno u slobodnome hodu.
            
         
               6.3.3.
            
            
               Kod automatskih mjenjača koji imaju položaj ručice „parkiranje” ručica mjenjača mora se moći blokirati samo u položaju za parkiranje i dodatno u slobodnome hodu i/ili hodu unatrag.
            
         
               6.3.4.
            
            
               Kod automatskih mjenjača koji nemaju položaj ručice „parkiranje” ručica mjenjača mora se moći blokirati samo u slobodnome hodu i/ili hodu unatrag.
            
         
               6.3.5.
            
            
               Uređaj za sprečavanje neovlaštene uporabe mora biti konstruiran i proizveden tako da i nakon određena trošenja koje će nastati poslije 2 500 blokiranja u oba smjera ostane potpuno učinkovit.
            
         7.   PREINAKE TIPA VOZILA I PROŠIRENJE HOMOLOGACIJE
   
               7.1.
            
            
               O svakoj preinaci tipa vozila ili zaštitne naprave vozila izvješćuje se administrativno tijelo koje je provelo homologaciju tipa vozila.
               To tijelo tada može:
               
                           7.1.1.
                        
                        
                           smatrati da učinjene preinake vrlo vjerojatno neće imati znatniji štetni učinak, i da u svakom slučaju vozilo ipak ispunjava zahtjeve, ili
                        
                     
                           7.1.2.
                        
                        
                           zahtijevati izvješće o daljnjem ispitivanju od tehničke službe odgovorne za provedbu ispitivanja.
                        
                     
         
               7.2.
            
            
               Potvrda ili odbijanje homologacije, uz navođenje izmjena, dostavlja se postupkom navedenim u gornjem stavku 4.3. strankama Sporazuma na koje se ovaj Pravilnik primjenjuje.
            
         
               7.3.
            
            
               Nadležno tijelo koje izdaje proširenje homologacije dodjeljuje serijski broj svakom obrascu s izjavom sastavljenom za svako proširenje.
            
         8.   POSTUPCI ZA SUKLADNOST PROIZVODNJE
   Postupci za sukladnost proizvodnje sukladni su s postupcima određenim u Sporazumu, Dodatku 2. (E/ECE/324-E/ECE/TRANS/505/Rev.2) i ispunjavaju sljedeće zahtjeve:
   
               8.1.
            
            
               Vozila homologirana prema ovom Pravilniku s obzirom na njihovu zaštitu od neovlaštene uporabe proizvode se tako da su sukladna homologiranom tipu i ispunjavaju zahtjeve određene u gornjim stavcima 5. i 6.
            
         9.   KAZNE ZA NESUKLADNOST PROIZVODNJE
   
               9.1.
            
            
               Homologacija dodijeljena s obzirom na tip vozila sukladno ovom Pravilniku može se povući ako se ne poštuju zahtjevi navedeni u gornjem stavku 8.
            
         
               9.2.
            
            
               Ako stranka Sporazuma koja primjenjuje ovaj Pravilnik povuče homologaciju koju je prethodno dodijelila o tome odmah izvješćuje druge ugovorne stranke koje primjenjuju ovaj Pravilnik putem obrasca sukladnog primjerku iz Priloga 1. ovom Pravilniku.
            
         10.   KONAČNA OBUSTAVA PROIZVODNJE
   Ako nositelj homologacije u potpunosti prekine proizvodnju tipa vozila homologiranog u skladu s ovim Pravilnikom, o tome obavješćuje tijelo koje je homologaciju dodijelilo. Po primitku odgovarajuće obavijesti to tijelo o tome izvješćuje druge stranke Sporazuma koje primjenjuju ovaj Pravilnik putem obrasca sukladnog primjerku iz Priloga 1. ovom Pravilniku.
   11.   DODATNO PREDVIĐENI UREĐAJI
   
               11.1.
            
            
               Homologacija prema ovom Pravilniku može se dodijeliti za uređaje za sprečavanje neovlaštene uporabe koji su dodatno opremljeni zvučnim ili optičkim upozornim uređajem ili za izbornu ugradbu dodatnih uređaja kako bi se spriječila neovlaštena uporaba vozila, uz uvjet da dodatni uređaji predviđaju zaseban način aktiviranja; ugovorne stranke Sporazuma koje primjenjuju ovaj Pravilnik ne smatraju se spriječenima odredbama članka 3. Sporazuma kojem je ovaj Pravilnik priložen da zabrane takve dodatne uređaje na vozilima koja one registriraju.
            
         
               11.2.
            
            
               Ako je uređaj za sprečavanje neovlaštene uporabe dodatno opremljen vanjskim zvučnim i/ili optičkim upozornim uređajem, signali koje emitira upozorni uređaj moraju biti kratki i prestaju automatski nakon najviše 30 sekunda; oni se ponavljaju samo ako se uređaj ponovno aktivira. Osim toga,
               
                           11.2.1.
                        
                        
                           ako je signal zvučni može ga emitirati zvučno upozorni uređaj uobičajeno ugrađen u vozilo;
                        
                     
                           11.2.2.
                        
                        
                           ako je signal optički:
                           
                                       11.2.2.1.
                                    
                                    
                                       proizvode ga isključivo svjetla s kratkim svjetlosnim snopom bljeskanjem; ili
                                    
                                 
                                       11.2.2.2.
                                    
                                    
                                       je sukladan donjim stavcima 11.2.2.2.1. i 11.2.2.2.2.
                                       
                                                   11.2.2.2.1.
                                                
                                                
                                                   Trajanje optičkog alarmnog signala
                                                   Optički signal traje između 25 sekunda i 5 minuta nakon aktiviranja alarma. Isključivanjem alarma treba odmah prestati alarmni signal.
                                                
                                             
                                                   11.2.2.2.2.
                                                
                                                
                                                   Vrsta optičkog alarmnog signala
                                                   Bljeskanje svih pokazivača smjera i/ili svjetala u putničkom prostoru vozila, uključujući sva ostala svjetla u istom električnom krugu.
                                                   Frekvencija okidanja: 2 Hz ± 1 Hz.
                                                   U odnosu na zvučni signal dopušteni su i asinkroni signali.
                                                   Vrijeme kad uređaj daje signal = vrijeme kad uređaj ne daje signal ± 10 %.
                                                
                                             
                                 
                     
         12.   PRIJELAZNE ODREDBE
   Nijedna ugovorna stranka koja primjenjuje ovaj Pravilnik ne smije odbiti homologaciju za tip vozila kategorija koje nisu M1 i N1 homologiranog prema nizu izmjena 01 i 02 ovog Pravilnika.
   13.   NAZIVI I ADRESE TEHNIČKIH SLUŽBI ODGOVORNIH ZA PROVEDBU HOMOLOGACIJSKIH ISPITIVANJA I NADLEŽNIH ADMINISTRATIVNIH TIJELA
   Stranke Sporazuma koje primjenjuju ovaj Pravilnik dostavljaju tajništvu Ujedinjenih naroda, nazive i adrese tehničkih službi odgovornih za provedbu homologacijskih ispitivanja i nadležnih administrativnih tijela koja dodjeljuju homologaciju, kojima treba poslati obrasce o dodjeljivanju ili odbijanju ili povlačenju homologacije, izdane u drugim zemljama.
   
      (1)  Kako je definirano u Prilogu 7. Konsolidiranoj rezoluciji o izradi vozila (R.E.3) (dokument TRANS/WP.29/78/rev.1/Amend.2).
   
      (2)  1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Srbiju i Crnu Goru, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (prazno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Bjelarus, 29 za Estoniju, 30 (prazno), 31 za Bosnu i Hercegovinu, 32 za Latviju, 33 (prazno), 34 za Bugarsku, 35-36 (prazno), 37 za Tursku, 38-39 (prazno), 40 za bivšu jugoslavensku republiku Makedoniju, 41 (prazno), 42 za Europsku zajednicu (homologacije su dodijelile njezine države članice primjenom svojih odgovarajućih ECE simbola), 43 za Japan, 44 (prazno), 45 za Australiju i 46 za Ukrajinu, 47 za Južnu Afriku i 48 za Novi Zeland, 49 za Cipar, 50 za Maltu i 51 za Republiku Koreju. Brojevi koji slijede dodjeljuju se drugim zemljama kronološkim redoslijedom kojim će te zemlje ratificirati ili pristupiti Sporazumu o donošenju jedinstvenih tehničkih propisa za vozila na kotačima, opremu i dijelove koji se mogu ugraditi i/ili koristiti na vozilima na kotačima i uvjeta za uzajamno priznavanje homologacija dodijeljenih na temelju tih propisa, a tako dodijeljene brojeve glavni tajnik Ujedinjenih naroda dostavlja ugovornim strankama Sporazuma.
   
      PRILOG 1.
      
         IZJAVA
      
      (Najveći format A4 (210 × 297 mm))
      
         
      
         
   
   
      PRILOG 2.
      
         POLOŽAJ HOMOLOGACIJSKIH OZNAKA
      
      PRIMJER A
      
         
      PRIMJER B
      
         
      
         (1)  Drugi je broj naveden samo kao primjer.
   
   
      PRILOG 3.
      
         ISPITIVANJE OTPORNOSTI NA TROŠENJE ZAŠTITNIH UREĐAJA KOJI DJELUJU NA UPRAVLJAČ
      
      1.   OPREMA ZA ISPITIVANJE
      Oprema za ispitivanje sastoji se od:
      
                  1.1.
               
               
                  naprave prikladne za ugradbu uzorka upravljača opremljenog zaštitnom napravom, prema definiciji iz stavka 2.3. ovog Pravilnika;
               
            
                  1.2.
               
               
                  sustava za uključivanje i isključivanje zaštitne naprave koji uključuje uporabu ključa;
               
            
                  1.3.
               
               
                  sustava za okretanje osovine upravljača u odnosu na zaštitnu napravu.
               
            2.   POSTUPAK ISPITIVANJA
      
                  2.1.
               
               
                  Uzorak cjelovitog upravljača opremljenog zaštitnom napravom postavlja se na ugrađenu napravu iz gornjeg stavka 1.1.
               
            
                  2.2.
               
               
                  Jedan ciklus postupka ispitivanja sastoji se od sljedećih radnji:
                  
                              2.2.1.
                           
                           
                              Početni položaj. Zaštitna naprava se isključuje, a osovina upravljača zakreće u položaj koji sprečava aktiviranje zaštitne naprave, osim ako se ne radi o tipu koji omogućava zaključavanje upravljača u bilo kojem položaju.
                           
                        
                              2.2.2.
                           
                           
                              Priprema za djelovanje. Zaštitna se naprava prebacuje iz isključenog položaja u uključeni položaj, uporabom ključa.
                           
                        
                              2.2.3. (1)
                              
                           
                           
                              Uključivanje. Osovina upravljača zakreće se tako da zakretni moment koji djeluje na nju u trenutku uključivanja zaštitne naprave iznosi 5 85 Nm ± 0,25 Nm.
                           
                        
                              2.2.4.
                           
                           
                              Isključivanje. Zaštitna se naprava isključuje uobičajenim sredstvima, pri čemu se zakretni moment smanjuje do nule kako bi se olakšalo isključivanje.
                           
                        
                              2.2.5. (1)
                              
                           
                           
                              Povratni položaj. Osovina upravljača zakreće se do položaja koji sprečava aktiviranje zaštitne naprave.
                           
                        
                              2.2.6.
                           
                           
                              Okretanje u suprotnom smjeru. Ponoviti postupke opisane u stavcima 2.2.2., 2.2.3., 2.2.4. i 2.2.5., ali okretanjem osovine upravljača u suprotnom smjeru.
                           
                        
                              2.2.7.
                           
                           
                              Vremenski razmak između dva uzastopna aktiviranja naprave iznosi najmanje 10 sekundi.
                           
                        
            
                  2.3.
               
               
                  Ciklus koji izaziva trošenje ponavlja se onoliko puta koliko je navedeno u stavku 6.1.3. ovog Pravilnika.
               
            
         (1)  Ako zaštitna naprava omogućuje zaključavanje u svakom položaju upravljača, postupci iz stavaka 2.2.3. i 2.2.5. izostavljaju se.